93/72/ETY: Komission päätös, tehty 23 päivänä joulukuuta 1992, sisämarkkinoiden alan yhteensovittamista käsittelevän neuvoa-antavan komitean perustamisesta



Virallinen lehti nro L 026 , 03/02/1993 s. 0018 - 0019

Suomenk. erityispainos Alue 1 Nide 3 s. 0006

Ruotsink. erityispainos Alue 1 Nide 3 s. 0006



KOMISSION PÄÄTÖS, tehty 23 päivänä joulukuuta 1992, sisämarkkinoiden alan yhteensovittamista käsittelevän neuvoa-antavan komitean perustamisesta (93/72/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että perustamissopimuksen 8 a artiklassa määrätään sellaisten sisämarkkinoiden asteittaisesta toteuttamisesta 31 päivänä joulukuuta 1992 päättyvän kauden kuluessa, jotka käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan, neuvosto on jo vahvistanut tietyt toimenpiteet sellaisten mahdollisten käytännön ongelmien käsittelemiseksi, joita voisi syntyä kyseisten rajojen valvonnan poistumisen jälkeen; jäsenvaltiot ovat myös itse toteuttaneet tietyt toimenpiteet, alueen, jolla ei ole sisäisiä rajoja, käsittävien sisämarkkinoiden aikaansaamiseen tarvitaan tiivistä ja tehokasta jäsenvaltioiden ja komission välistä yhteistyötä, yhtenäismarkkinoiden moitteettoman toiminnan takaamista koskevista keinoista 7 päivänä joulukuuta 1992 annetussa neuvoston päätöslauselmassa kehotetaan jäsenvaltioita ja komissiota tarkastelemaan tarvetta lujittaa yhteistyötä kaikkien mahdollisesti ilmenevien käytännön ongelmien ratkaisemiseksi, voimassa olevat yhteisön toimenpiteet edellyttävät tietyillä aloilla jo tällä hetkellä säännöksiä komissiolle ilmoittamisesta tai/ja tiedonkulusta jäsenvaltioiden ja komission välillä, kyseiset ilmoittamisvelvoitteet ja tiedonkulkujärjestelmät eivät kata kaikkia niitä aloja, joiden osalta tiivis ja tehokas jäsenvaltioiden ja komission välinen yhteistyö on sisämarkkinoiden aikaansaamisen kannalta tarpeen, jotta ratkaistaan erityisesti aluksi mahdollisesti ilmenevät käytännön ongelmat, ja tämän vuoksi on toivottavaa, että komissiota avustaisi jäsenvaltioiden edustajista koostuva komitea tiivistä ja tehokasta yhteistyötä vaativien kysymysten osalta, jotta ratkaistaisiin kiireelliset käytännön ongelmat, ON PÄÄTTÄNYT SEURAAVAA: 1 artikla 1. Perustetaan komission yhteyteen sisämarkkinoiden alan yhteensovittamista käsittelevä neuvoa-antava komitea, jäljempänä "komitea". 2. Komiteaan kuuluu kaksi edustajaa kustakin jäsenvaltiosta; sen puheenjohtajana toimii komission edustaja. 2 artikla 1. Komissio voi kuulla komiteaa kaikissa 1 päivän tammikuuta 1993 jälkeen mahdollisesti ilmenevissä sisämarkkinoiden moitteetonta toimintaa koskevissa käytännön ongelmissa lukuun ottamatta ongelmia, joiden osalta on toteutettu komissiolle ilmoittamista tai/ja jäsenvaltioiden ja komission välistä tiedonkulkua edellyttävien säännösten, jotka on annettu jonkin muun sovellettavan toimenpiteen yhteydessä tai jotka on vahvistettu komission ja jäsenvaltioiden välisen käytännön yhteistyön olemassa olevissa puitteissa, mukaiset toimet. 2. Komitean jäsen voi pyytää komissiolta, että komiteaa kuullaan tämän toimivaltaan kuuluvassa asiassa. 3 artikla Komitean työn helpottamiseksi voidaan perustaa työryhmiä. 4 artikla 1. Komitealle varmistetaan sihteeristö komission yksiköiden avulla. 2. Puheenjohtaja voi kutsua henkilön, jolla on erityisasiantuntemusta työjärjestykseen merkityssä asiassa osallistumaan työhön asiantuntijana. Asiantuntijat osallistuvat keskusteluun vain sen asian osalta, jonka johdosta he ovat läsnä. 3. Komission asianomaisten yksiköiden edustajat, osallistuvat komitean istuntoihin ja sen työryhmiin. 4. Komitea kokoontuu komission kutsusta komission toimipaikassa. 5 artikla 1. Komitea käsittelee komission esittämät lausuntopyynnöt. Niiden johdosta ei äänestetä. 2. Pyytäessään komitean lausuntoa komissio voi vahvistaa määräajan lausunnon toimittamiselle. 3. Jäsenvaltioiden edustajien ilmaisemat mielipiteet merkitään pöytäkirjaan. 6 artikla Komitean jäsenet 4 artiklan 2 kohdassa tarkoitetut asiantuntijat eivät saa ilmaista komitean tai työryhmien työskentelyyn osallistuessaan saamiaan tietoja, jos komissio ilmoittaa heille, että pyydetty lausunto tai esitetty kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan soveltamista. 7 artikla Tämä päätös tulee voimaan 1 päivänä tammikuuta 1993. Tehty Brysselissä 23 päivänä joulukuuta 1992. Komission puolesta Martin BANGEMANN Varapuheenjohtaja